**Notă Informativă**

**la proiectul privind modificarea**

**Hotărîrii Guvernului nr.351 din 23 martie 2005**

Proiectul nominalizat a fost elaborat în scopul concretizării datelor privind apartenența imobilului **(nr. cadastral 8028201195)**, unde își are sediul primăria comunei Pănășești din raionul Strășeni.

Conform poziției 99, din anexa nr.20 a hotărîrii nominalizate, acest imobil figurează ca proprietate a statului, aflat în gestiunea Î.S. „Poșta Moldovei”.

Totodată, din informația prezentată de primarul comunei respective **(extrasele din actul de dare în exploatare, procesul-verbal al ședinței comitetului executiv al deputaților din raionul Strășeni și din Registrul bunurilor imobile, se anexează)**, atestăm că imobilul respectiv a fost construit din mijloace financiare ale primăriei și înregistrat ca proprietate publică a acesteia, în temeiul deciziilor Consiliului local nr.9/2 din 6 noiembrie 2015 și nr.11/2 din 22 decembrie 2015.

În acest context, avînd în vedere că datele din hotărîre sunt eronate și nu corespund realității, propunem actualizarea acestora prin excluderea poziției 99 din anexa nr.20 **„Bloc administrativ și de producție cu un nivel, Oficiul Poștal”** din lista bunurilor imobile, proprietate a statului.

Proiectul de hotărîre a fost plasat pe site-ul [www.particip.gov.md](http://www.particip.gov.md), pentru consultări publice.

Implementarea proiectului nu necesită cheltuieli financiare suplimentare.

**Secretar general al Guvernului Lilia PALII**